laion/Wikipedia-Exotic huggingface dataset:
יחסי גרמניה – הרפובליקה הדמוקרטית של קונגו

יחסי גרמניה–הרפובליקה הדמוקרטית של קונגו הם יחסי החוץ בין הרפובליקה הדמוקרטית של קונגו לגרמניה. גרמניה כוננה יחסים דיפלומטיים עם הרפובליקה הדמוקרטית של קונגו ב-30 ביוני 1960, מיד לאחר שהמדינה קיבלה עצמאות. מאז תום מלחמת קונגו השנייה בשנת 2002 ותחילת שלב המעבר (2002–2006), גרמניה, יחד עם שותפותיה האירופיות והקהילה הבינלאומית, תורמת תרומה חשובה לתהליך השיקום הפוליטי והכלכלי במדינה. ממשלת גרמניה קוראת למעבר פוליטי שליו ולרפורמות פוליטיות וכלכליות מתמשכות במטרה למנוע עוד יציבות במדינה ובאזור. עדיפות עכשווית היא לשפר את המצב הביטחוני ולהילחם בהתפרצות האבולה בחלק המזרחי של המדינה. הנשיא ג'וזף קבילה ביקר בגרמניה בשנים 2002 ו-2004. ביקור גרמני ברמה הגבוהה ברפובליקה הדמוקרטית של קונגו בשנים האחרונות כולל את ביקורו של שר החוץ פרנק-ואלטר שטיינמאייר בקינשאסה ובגומה בפברואר 2015 והשר הפדרלי לשיתוף פעולה כלכלי ופיתוח, גרד מולר בקינשאסה באוגוסט 2019. בינואר 2016 שר החוץ הקונגולי, רמן צ'יבנדה ביקר בברלין. גרמניה היא שותפה חשובה לפיתוח של הרפובליקה הדמוקרטית של קונגו. בין השנים 2015–2019 היא התחייבה ל-400 מיליון אירו לשיתוף פעולה בפיתוח, והיא התורמת הרביעית בגודלה אחרי ארצות הברית, בריטניה והאיחוד האירופי. שיתוף הפעולה של גרמניה מתמקד בשיפור תנאי המחיה של אוכלוסיית הרפובליקה הדמוקרטית של קונגו ובהגנה על טובין ציבוריים עולמיים (במיוחד שלום, הגנה על המגוון הביולוגי והפחתת שינויי אקלים). גרמניה מעניקה סיוע מבני ומעבר מעבר הומניטרי ופיתוח, כמו גם תמיכה בניהול סכסוכים, מניעת משברים ושמירת שלום. בשנת 2018, גרמניה ייצאה סחורות בשווי של 42.8 מיליון אירו בלבד לרפובליקה הדמוקרטית של קונגו, והעמידה אותה במקום ה-152 מתוך 239 שותפות הסחר. היבוא מהמדינה לגרמניה הסתכם ב-177.1 מיליון אירו. יש רק כמה חברות גרמניות במדינה. הסכם הגנה וקידום השקעות דו-צדדי מתקיים מאז 1969. הרפובליקה הדמוקרטית של קונגו מחזיקה בגרמניה שגרירות בברלין. גרמניה מחזיקה ברפובליקה הדמוקרטית של קונגו שגרירות בקינשאסה. מדיה וקבצים בנושא יחסי גרמניה – הרפובליקה הדמוקרטית של קונגו בוויקישיתוף יחסי גרמניה–הרפובליקה הדמוקרטית של קונגו באתר משרד החוץ הפדרלי יחסי גרמניה–הרפובליקה הדמוקרטית של קונגו באתר משרד החוץ הפדרלי
קם בירץ'

קם קסאבייה בירץ' (בצרפתית: Khem Xavier Birch; נולד ב-28 בספטמבר 1992) הוא כדורסלן קנדי, המשחק בעמדת הסנטר. בירץ' נולד במונטריאול שבקוויבק, קנדה, ובנערותו עבר למסצ'וסטס שבארצות הברית. בשנת 2011 החל ללמוד באוניברסיטת פיטסבורג, ושנה לאחר מכן עבר לאוניברסיטת נבדה בלאס וגאס ("UNLV"), אשר במדי קבוצתה שיתף פעולה עם אנתוני בנט וכריסטיאן ווד. בעונתו השנייה והאחרונה בקבוצה, רשם בירץ' ממוצעים של 11.5 נקודות, 10.2 ריבאונדים ו-3.8 חסימות למשחק. לאחר שלא נבחר כלל בדראפט ה-NBA‏ 2014, חתם בירץ' על חוזה בקבוצת סו פולס סקייפורס מליגת הפיתוח של ה-NBA. בעונתו היחידה בקבוצה נבחר להשתתף במשחק האולסטאר של ליגת הפיתוח, לאחר שהעמיד ממוצעים של 11.2 נקודות, 9.6 ריבאונדים ו-1.8 חסימות למשחק. בעונת 2015/2016 שיחק בקבוצת אוסאק ספורטיף מליגת העל הטורקית. ביוני 2016 חתם על חוזה באולימפיאקוס היוונית. בעונתו היחידה בקבוצה רשם ממוצעים כוללים של 6.9 נקודות ו-5.5 ריבאונדים למשחק בליגת העל היוונית וביורוליג. לקראת עונת 2017/2018 הצטרף לאורלנדו מג'יק מליגת ה-NBA. ב-3 וחצי עונותיו עם המג'יק קלע 4.7 נקודות ואסף 4.4 ריבאונדים בממוצע למשחק. ב-8 באפריל 2021 שוחרר בירץ' מהקבוצה. יומיים לאחר שחרורו מאורלנדו, ב-10 באפריל, חתם בירץ' על חוזה בטורונטו ראפטורס. עד לסיום עונת 2020/2021 הציג בטורונטו יכולת טובה עם ממוצעים של 11.9 נקודות ו-7.6 ריבאונדים למשחק, כולל משחק שיא של 20 נקודות מול דנוור נאגטס. ב-9 בפברואר 2023 הועבר בטרייד לסן אנטוניו עבור יאקוב פולטל. קם בירץ', ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג הסטטיסטיקות של בירץ' בליגת המכללות, באתר sports-reference.com Magic Sign Khem Birch, באתר הקבוצה, 27 ביולי 2017 Raptors Sign Birch, באתר הקבוצה, 10 באפריל 2021
פריסקוס

פריסקוס מפאניום (יוונית: Πρίσκος) היה דיפלומט רומאי והיסטוריון יווני בן המאה ה-5 לספירה. פריסקוס נולד בעיר העתיקה פאניון שבתרקיה בין השנים 410–420. ידוע כי בשנת 448 הוא התלווה לדיפלומט ביזנטי בכיר בשם מקסימינוס (אנ') שהיה ראש המשלחת הביזנטית לחצרו של אטילה ההוני בשליחותו של תאודוסיוס השני, קיסר האימפריה הביזנטית. ידוע כי הוא שהה תקופה מסוימת ברומא ולאחר מכן באלכסנדריה. ידוע כי שירת תחת שלטונו של מרקיאנוס קיסר האימפריה הביזנטית בשנת 456. הוא מת בתאריך לא ידוע, ככל הנראה בשנת 472 או בסמוך לכך. פריסקוס כתב 8 ספרי היסטוריה שאוגדו לעבודה אחת תחת השם "היסטוריה של ביזנטיון", שתיארה את ההיסטוריה הביזנטית מתקופתו של אטילה עד לתקופתו של זנון, קיסר האימפריה הביזנטית. מספרים אלו נותרו קטעים בודדים אך בעת פרסומה הייתה זו עבודה בעלת משקל וחשיבות ושימשה בסיס לעבודות מאוחרות יותר. כתיבתו של פריסקוס הייתה ידועה בפשטותה ואמינותה ומשמשת בסיס עיקרי למחקר על אטילה ההוני ועל השבטים ההונים. מדיה וקבצים בנושא פריסקוס בוויקישיתוף ערך זה הוא קצרמר בנושא היסטוריונים. אתם מוזמנים לתרום לוויקיפדיה ולהרחיב אותו.
ג'יימי

ג'יימי אדנוגה (באנגלית: Jamie Adenuga; נולד ב-4 במאי 1985), הידוע בשם הבמה ג'יימי (Jme), הוא מוזיקאי גריים (אנ'), ראפר, פזמונאי ומפיק מוזיקלי בריטי. ג'יימי אדנוגה נולד בהאקני, למשפחה שמקורה בניגריה. הוא גדל בטוטנהאם, שם התגורר בבית מועצה. אחיו הבכור הוא הראפר סקפטה. הוא החל ליצור מוזיקה על ידי יצירת רינגטונים לטלפונים ניידים. ב-2008 הוציא את אלבום הבכורה שלו, Famous?‎, שיצא באמצעות חברת התקליטים Boy Better Know, שהקים יחד עם אחיו סקפטה. בספטמבר 2009 הוציא את הסינגל הראשון שלו, "Over Me". לאחר מכן הוציא את "Sidetracked" ו-"CD Is Dead". שלושת הסינגלים נכללו באלבומו Blam!‎, שיצא ב-4 באוקטובר 2010. האלבום הגיע למקום ה-66 במצעד האלבומים הבריטי. ב-13 בפברואר 2011 הוציא ג'יימי אלבום אוסף בשם History:‎, שהגיע בשיאו למקום ה-162 במצעד האלבומים הבריטי. ב-12 בינואר 2012 הוציא ג'יימי את הסינגל המוביל מתוך אלבומו השלישי, "96 F**kries", שהגיע למקום ה-41 במצעד הסינגלים הבריטי. ב-4 במאי 2015 יצא אלבומו השלישי, Integrity>‎. האלבום נכנס למצעד האלבומים הבריטי במקום ה-12. האלבום היה אחד מ-19 האלבומים שהועמדו לפרס אלבום השנה של IMPALA. בהמשך, זכה האלבום בתואר הכסף על ידי איגוד תעשיית ההקלטות הבריטי. ב-29 בנובמבר 2019 הוציא את אלבומו הרביעי, Grime MC. האלבום יצא אך ורק על גבי תקליטורים ותקליטי ויניל במהלך צאתו הראשונית. האלבום התקבל בחיוב על ידי מגזין Clash, שהעניק לו ציון של 8 מתוך 10, ואף על ידי מגזין פיצ'פורק, שכינה אותו "התקליט החזק ביותר בקריירה שלו". 2008: Famous?‎ 2010: Blam!‎ 2015: Integrity>‎ 2019: Grime MC 2011: History:‎ 2015: 48 Hour Mixtape מדיה וקבצים בנושא ג'יימי בוויקישיתוף ג'יימי, ברשת החברתית אקס (טוויטר) ג'יימי, סרטונים בערוץ היוטיוב ג'יימי, ערוץ באתר Twitch.tv ג'יימי, באתר ספוטיפיי ג'יימי, באתר סאונדקלאוד (באנגלית) ג'יימי, באתר Last.fm (באנגלית) ג'יימי, באתר AllMusic (באנגלית) ג'יימי, באתר MusicBrainz (באנגלית) ג'יימי, באתר דיזר ג'יימי, באתר Discogs (באנגלית) ג'יימי, באתר Songkick (באנגלית) ג'יימי, באתר Genius "Stormzy makes history after freestyle enters Top 40 Chart". www.voice-online.co.uk. אורכב מ-המקור ב-17 בנובמבר 2015. נבדק ב-2015-11-16. {{cite web}}: (עזרה) "Mumford & Sons score their second Number 1 album". Official Charts Company. 10 במאי 2015. ארכיון מ-14 במאי 2015. נבדק ב-10 במאי 2015. {{cite web}}: (עזרה) "Young labels featured in shortlist for IMPALA Album of the Year Award". Impala Music. ארכיון מ-4 ביוני 2016. נבדק ב-13 במאי 2016. {{cite web}}: (עזרה) "Jme – Integrity". British Phonographic Industry. 27 בינואר 2017. {{cite web}}: (עזרה) "JME teases new album, Grime MC, with YouTube video". FACT Magazine. 14 בנובמבר 2019. ארכיון מ-15 בנובמבר 2019. נבדק ב-15 בנובמבר 2019. {{cite web}}: (עזרה) "Jme's 'Grime MC' Album Is Incoming". Clash Music. 14 בנובמבר 2019. ארכיון מ-15 בנובמבר 2019. נבדק ב-15 בנובמבר 2019. {{cite web}}: (עזרה) "JME announces Grime MC release date, shares tour details". Crack Magazine. 14 בנובמבר 2019. ארכיון מ-15 בנובמבר 2019. נבדק ב-15 בנובמבר 2019. {{cite web}}: (עזרה) "JME - Grime MC". Clash Magazine (באנגלית). נבדק ב-2020-01-20. "Jme: Grime MC". Pitchfork (באנגלית). נבדק ב-2020-01-20.
מרום קרן

מרום קרן (נולדה ב-10 באוקטובר 1995) היא כדורגלנית ישראלית, המשחקת כשוערת במכבי כישרונות חדרה מליגת העל. בעבר שיחקה בקבוצות בנות נתניה, הפועל פתח תקווה, והפועל קטמון ירושלים בליגת העל וחברה בסגל נבחרת ישראל. קרן גדלה בנצרת עילית ובגיל 13 עברה לנס ציונה, שם התחילה לשחק טניס. קרן הייתה מפקדת בחיל התותחנים. ב-2016 השתחררה מהצבא והחלה להתאמן עם הפועל פתח תקווה. חצי שנה לאחר מכן הצטרפה לבנות נתניה והחלה רשמית את הקרירה המקצוענית שלה. בעונת 2018/19 הייתה חלק ממסע ההישארות של הקבוצה בליגה. במהלך העונה הסדירה הייתה הקבוצה במקום האחרון, אבל היא הצליחה לטפס למקום השביעי ולהישאר בליגה בניגוד לתחזיות. בעונת 2020/21 חזרה להפועל פתח תקווה שסיימה בעונה זו במקום הלפני אחרון וירדה לליגה הלאומית. בעונת 2021/22 חתמה בעולה החדשה לליגה הלאומית, הפועל קטמון ירושלים, וכשוערת ראשונה תרמה רבות לעליית הקבוצה לליגת העל מהמקום השני בטבלה. בעונת 2022/23 המשיכה בקטמון כשוערת שנייה, והקבוצה סיימה כסגנית אלופה, כאשר קרן רושמת 5 הופעות בשער הקבוצה. בקיץ 2023 חתמה קרן במכבי כישרונות חדרה. את הופעת הבכורה שלה בנבחרת ישראל ערכה קרן ב-2020 נגד נבחרת גאורגיה במסגרת קמפיין מוקדמות אליפות אירופה 2021. מרום קרן, ברשת החברתית פייסבוק מרום קרן, ברשת החברתית אקס (טוויטר) מרום קרן, באתר ההתאחדות לכדורגל בישראל פרופיל באתר ההתאחדות לכדורגל בישראל ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
המפלגה הקומוניסטית של ליטא

המפלגה הקומוניסטית של ליטא (בליטאית: Lietuvos komunistų partija; ברוסית: Коммунистическая партия Литвы) הייתה מפלגה קומוניסטית, שפעלה בליטא וברפובליקה הסובייטית הסוציאליסטית הליטאית בין 1918 ל-1991, אז נאסרה בחוק. המפלגה נוסדה באוקטובר 1918 והצטרפה לקומינטרן ב-1923. המפלגה לא הייתה חוקית ופעלה באופן מבוזר, עם הנהגה שכללה מזכירות משותפת. החל מ-1921 ניצב בראש המזכירות שלה קרוליס פוז'לה (Karolis Požela), שהיה הבכיר היחיד במזכירות ששהה בשטחי ליטא. בין השנים 1926–1940 פעל בליטא שלטונו הדיקטטורי של אנטאנס סמטונה, שאסר כל פעילות מפלגתית ופעילותה של המפלגה עברה למחתרת. בכירי המפלגה נאסרו ונשפטו כבוגדים. פוז'לה, יחד עם עוד שלושה בכירים, הוצא להורג. במקומו נשלח ממוסקבה אנטנס סנייצ'קוס על מנת להנהיג את המפלגה ולהמשיך את קיומה. בשנת 1940, לאחר כיבוש המדינות הבלטיות על ידי ברית המועצות התאחדה המפלגה הליטאית רשמית עם המפלגה הקומוניסטית של ברית המועצות והפכה למפלגת-לוויין המנוהלת ממוסקבה. בעת שלטון גרמניה הנאצית בליטא, נאסרה פעילות המפלגה והיא פעלה במחתרת בפעולות התנגדות לנאצים. מ-1944 ועד 1989, השנים בהן הייתה ליטא רפובליקה סובייטית, פעלה המפלגה כסניף של המפלגה הקומוניסטית של ברית המועצות וכמנגנון הפוליטי היחיד. במהלך אותה עת כיהן מזכ"ל המפלגה, שהיה תמיד ממוצא ליטאי, כמושל המדינה בפועל וסגנו היה תמיד רוסי שקיבל מינוי ממוסקבה. ב-1989 הודיעה המפלגה, תחת הנהגתו של אלגירדס ברזאוסקאס, על עצמאות ממפלגת האם הרוסית ושנה לאחר מכן הפכה למפלגת העבודה הדמוקרטית של ליטא (Lietuvos demokratinė darbo partija, LDDP), שהתמזגה עם המפלגה הסוציאל-דמוקרטית. חלק קטן מן המפלגה המקורית, בהנהגתו של מיקולס בורוקביצ'יוס ( Mykolas Burokevičius), המשיך להתקיים כמפלגה קומוניסטית וסייע לרוסים במאבקה של ליטא לעצמאות בינואר 1991. לאחר הקמת ליטא העצמאית הוצאה המפלגה מחוץ לחוק ופעילותה נאסרה. קומוניזם בליטא
גיל סגל (מנכ"ל הכנסת)

גיל סגל (נולד ב-2 במאי 1963) הוא מנכ"ל הכנסת לשעבר. עד 2020 היה מנכ"ל יש עתיד. סגל התגייס לצה"ל ב-1981 ושירת בחיל האוויר בטייסות מבצעיות ובתפקידי מטה. בשנים 2000–2001 שימש כקצין מודיעין ביחידה לשיתוף פעולה ובשנים 2001–2005 כיהן כמפקד יחידת שט"ל. לאחר מכן כיהן כשנתיים כראש ענף מטה בכיר בחיל האוויר. בשנת 2007 יצא לשליחות ממלכתית בארצות הברית מטעם צה"ל, אז גם הכיר את מיקי לוי שכיהן כנספח המשטרה בוושינגטון. ב-2011 חזר לארץ והשתחרר מצה"ל בדרגת סגן אלוף. בשנים 2011–2013 שימש כסמנכ"ל פיתוח עסקי בחברת ההיי-טק VisionMap. בשנת 2013, עם הקמתה, החל סגל לשמש כמנכ"ל מפלגת יש עתיד, וכיהן בתפקיד עד שנת 2020, אז הוחלף על ידי אטל הובן. לאחר מכן מונה לסגן יו"ר ההסתדרות הציונית העולמית (מטעם סיעת יש עתיד-מרצ) ולסגן ראש המחלקה לישראל ולהנצחת השואה והגבורה בישראל ובתפוצות. במהלך הבחירות לכנסת העשרים ושתיים עד עשרים וארבע, שימש כחבר בנשיאות ועדת הבחירות המרכזית. עוד שימש לאורך השנים כחבר הנהלה בקונגרס היהודי העולמי WJC, כחבר ועדת הקשר עם הציבור בארגון צוות, וכחבר הוועד המנהל בתוכנית "רעים" של החברה למתנ"סים. סגל הוא בעל תואר ראשון בהיסטוריה של ארץ ישראל ותואר שני במנהל ומדיניות ציבורית, שניהם מאוניברסיטת בר-אילן. כמו כן הוא בוגר המכללה הבין-זרועית לפיקוד ומטה. ביוני 2021 מונה סגל על ידי יו"ר הכנסת, מיקי לוי, לתפקיד מנכ"ל הכנסת. סגל נשוי ואב לשלושה. אריק בנדר, ‏מנכ"ל מפלגת יש עתיד לשעבר מונה למנכ"ל הכנסת במקום סמי בקלש, באתר מעריב אונליין, 17 ביוני 2021 מנכ"ל חדש לכנסת: גיל סגל, לשעבר מנכ"ל יש עתיד, באתר "סרוגים", 21 ביוני 2021
יחסי איטליה–תימן

יחסי איטליה–תימן הם יחסי החוץ בין איטליה לתימן. היחסים הדיפלומטיים בין איטליה לממלכת תימן החלו ב-2 בספטמבר 1926. חתימת החוזה האיטלקי-תימני במסגרתו הוענקה לאיטליה זכות השליטה בחוף המזרחי של ים סוף. איטליה נשלטה בעידן זה על ידי בניטו מוסוליני, שתפס את מושכות השלטון בשנת 1922, ומדיניותו התבססה על כיבוש והרחבה. תימן מחזיקה באיטליה שגרירות ברומא. איטליה מחזיקה בתימן שגרירות בצנעא. שגרירות איטליה בתימן באתר worldwide ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
דיולה שפיץ

דיולה שפיץ (בהונגרית: Spitz Gyula; בודפשט, 20 במרץ 1902 – מאוטהאוזן-גונסקירכן אפריל 1945) היה צורף יהודי-הונגרי, נהג וחייל בצבא ההונגרי שהיה עד ראייה לטבח בקאמניץ-פודולסקי וצילם בחשאי יהודים שנאספו לפני הטבח. יחד עם כמה מחבריו הם ביקשו מהז'נדרמים לתת לילדים הצעירים אוכל ממנותיהם האישיות, אך אלה גירשו אותם מהמקום ואף איימו בדיווח. שפיץ עצמו היה יהודי שגויס לצבא למרות יהדותו, ככל הנראה בשל המחסור החמור בנהגים בצבא ההונגרי (שידעו לנהוג במשאית). לקראת סוף המלחמה גורש שפיץ למחנה המשנה גונסקירכן של מחנה הריכוז מאוטהאוזן. שם נפטר מרעב ומחלת טיפוס הבטן באפריל 1945, זמן קצר לפני שחרור המחנה על ידי כוחות צבא ארצות הברית. שפיץ נולד במשפחה יהודית. אביו היה איגנץ שפיץ, אמו בורבאלה ברגר. אשתו הייתה אילונה וייס, איתה התחתן ב-18 באוגוסט 1927 בבודפשט. בנו הוא איבאן שווד. שפיץ שירת בצבא בין 1940 לבין 1942 והיה נהג משאית. מסיבות שלא היו ידועות לו, הוא לא נשלח לשירות העבודה (עבודות כפייה לגברים יהודים עבור הצבא ההונגרי), אלא היה איש שירות צבאי ממש (כנראה בגלל מיומנותו בנהיגת משאית). הוא שירת באוקראינה בחודשי מלחמת העולם השנייה הראשונים והיה בקאמניץ-פודולסקי בתקופת הטבח בסוף אוגוסט. קינגה פרוימוביץ': גירושים לגליציה נפסבדשאג, 1 בפברואר 2014. Kamenyec-Podolszkij: egy elfelejtett tragédia? Múlt-kor, 2011. augusztus 25. holokausztmagyarorszagon.hu צבא העבדים - פלוגות העבודה היהודיות בחזית המזרח 1941–1945 מאת רוברט רוזט בהוצאת יד ושם "Gyula Spitz". The Central Database of Shoah Victims' Names (באנגלית). יד ושם. A házasságkötés bejegyezve a Bp. IX. ker. állami házassági akv. 597/1927. folyószáma alatt.
ראש העיר קווימבי

ראש העיר יוסף פיצג'רלד אומאלי פיצפטריק אודונל היא אחת מהדמויות המופיעות בסדרת הטלוויזיה האמריקאית המונפשת "משפחת סימפסון". קווימבי הוא ראש עיריית ספרינגפילד, והוא פרודיה על הסנאטור האמריקאי טד קנדי, בני משפחה נוספים ממשפחת קנדי שנכנסו לפוליטיקה ועל פוליטיקאים מושחתים. כמו קנדי, קווימבי הוא חבר המפלגה הדמוקרטית (אך למרבה האירוניה,, בבחירתו הוא מסתמך בעיקר על קולות הרפובליקנים) וגם כן, כמו קנדי, הוא מדבר במבטא בוסטוני. מלבד זאת, קווימבי זורק כסף על בעיות פולטיות וחופשות באתר נופש "מתחם קווימבי" (שככל הנראה מהווה פרודיה על מתחם קנדי, שמשמש עד היום עד בני משפחת קנדי) ובכללי, קולו של קווימבי מזכיר את קולו של נשיא ארצות הברית לשעבר, ג'ון פיצג'רלד קנדי. הוא מדובב על ידי דן קסטלנטה והופיע לראשונה בפרק "בארט מקבל נכשל". קווימבי משמש זמן רב, עוד לפני הסדרה כראש עיריית ספרינגפילד. הוא נתפס כפוליטיקאי חלקלק אך אופורטוניסטי ונראה כי סדרי העדיפויות העיקריים שלו הם ביצור מעמדו כראש העיר, הישארות בתפקידו ולקיחת חלק בצורות שונות של שחיתות, בהם מעילה בכספי מיסים, לקיחת שוחד מראש ארגון המאפיה של העיר, טוני השמן ועירוב המשטרה העירונית במעשי השחיתות שלו. על קיר משרדו כתוב "Corruptus in Extremis", שפירושו "מושחת ביותר". כמו קנדי, קווימבי נתפס כרודף שמלות. הוא משעשע את עצמו מדי פעם במשחק בקלפי משחק פורנוגרפיים במהלך פגישות שעורך ברחבי העיר. קווימבי נתבע כ-27 פעמים, בתביעות שונות של נשים שטענו שהוא אב לילדיהן. קווימבי נתפס לעיתים קרובות שוכב עם נשים בלונדיניות דומות, שאחת מהן אף הייתה מיס ספרינגפילד. הוא גם פעם אחת חיזר אחר אחייניתו שלו בטעות וזה אחד הדברים הבודדים שקימבי גילה בעקבותיו בושה. למרות היותו ראש העיר במשך תקופה כה ארוכה, קווימבי אינו יודע כאדם שאכפת לו מהעיר שלו, לעיתים קרובות הטא מבתטא את זלזולו הגמור בתושבי ספרינגפילד. בנוסף לכך, קווימבי לעיתים קרובות נוסע לחופשת למער לים, דבר שגורר את היעדרותו מהעיר לפרקי זמן ממושכים. חרף זאת, הוא מופיע לעיתים תכופות, אם כי קצרות, באירועים מקומים, חגיגות חגים ופתיחת עסקים. Curran, Kevin; Kramer, Lance (2008-09-28). "Sex, Pies and Idiot Scrapes". The Simpsons. Season 20. Episode 1. Fox. "Kennedy joins battle to find Simpsons' Springfield". The Guardian. 5 ביולי 2007. נבדק ב-13 בנובמבר 2017. {{cite news}}: (עזרה) Groening, Matt (2005). Commentary for the episode "Sideshow Bob Roberts", in The Simpsons: The Complete Sixth Season [DVD]. Twentieth Century Fox. Reardon, Jim; Swartzwelder, John (1994-01-06). "Homer the Vigilante". The Simpsons. Season 5. Episode 11. Fox. Bill Oakley; Josh Weinstein; Reardon, Jim (1993-05-06). "Marge in Chains". The Simpsons. Season 4. Episode 21. Fox. "See Homer Run". Fox. Peters, Justin (6 בנובמבר 2013). "Who Said It: Toronto Mayor Rob Ford or Simpsons Mayor Diamond Joe Quimby". Slate. נבדק ב-13 בנובמבר 2017. In fact, the public servant Ford most closely resembles is the fictional mayor from The Simpsons, Diamond Joe Quimby. Both men are heavyset. Both are often at odds with constituents, colleagues, and the press. And both are prone to saying outrageous things in public. {{cite news}}: (עזרה) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יחסי אוסטריה–תימן

יחסי אוסטריה–תימן הם יחסי החוץ בין אוסטריה לתימן. הקשר הראשון בין תימן לאוסטריה מתוארך למאה ה-18 כאשר המזרחן האוסטרי זיגפריד לאגנר ביקר בתימן לצורך איסוף כתבי יד תימניים. האימפריה האוסטרית פתחה קונסוליה בעיר עדן בשנת 1871. המאות ה-18 וה-19 גם היו עדים לשימוש של תימן במטבעות הכסף האוסטריים בתקופת שלטונה של הקיסרית מריה תרזה, טאלר. בתימן שימש גם מטבע זה לקישוט הפגיון או הג'מביה המשמש כקישוט לגברים בתימן. בשנת 1914 נפתחה קונסוליה שנייה בעיר אל-חודיידה. כינון היחסים הדיפלומטיים החל משנת 1975, כאשר שתי המדינות החלו ביחסים דיפלומטיים ברמה של שגרירים שאינם תושבים. בשנת 1990 נפתחה שגרירות תימן באוסטריה. מאז שנת 1990 אוסטריה מחזקת את השותפות לפיתוח ושיתוף פעולה בתחומי המסחר, התיירות והרפואה. למשל, OMV פועלת כיום בתימן, בנפת שבווה, והיא בין החברות האירופיות הפעילות הבודדות בתימן עד היום המשקפת את עומק היחסים בין תימן-אוסטריה. בשנת 2001 נוסחה טיוטת מזכר הבנות בין הפדרציה של לשכות המסחר והתעשייה התימניות לבין לשכת המסחר והתעשייה האוסטרית כדי לחזק את שיתוף הפעולה בתחומים המסחריים. בשנת 2003 אשרור ההסכם להגנה ולעידוד השקעות בין שתי המדינות. בשנת 2006 עיריית וינה תרמה משאית כיבוי אש לצנעא. בשנת 2007 תימן קיבלה משלוחי תרופות שנתרמו מאוסטריה וקיבלו צוותים רפואיים אוסטריים ואושר הסכם הלוואה לקרן החברתית לפיתוח. בשנת 2008 נוסחה טיוטת הסכם בריאות בין תימן לאוסטריה. בשנת 2016 אוסטריה סיפקה 500,000 אירו כסיוע הומניטרי לתימן. בשנת 2017 אוסטריה סיפקה 2 מיליון אירו כסיוע הומניטרי לתימן. בשנת 2018 אוסטריה סיפקה 2 מיליון אירו כסיוע הומניטרי לתימן. בשנת 2019 אוסטריה סיפקה 3 מיליון אירו כסיוע הומניטרי לתימן. אוסטריה סיפקה לאחרונה 3 מיליון אירו כסיוע הומניטרי לתימן במהלך שנת 2020. תימן מחזיקה באוסטריה שגרירות בווינה. אוסטריה מיוצגת בתימן באמצעות שגרירותה במסקט, עומאן. מדיה וקבצים בנושא יחסי אוסטריה–תימן בוויקישיתוף יחסי אוסטריה–תימן באתר משרד החוץ התימני
רחוב נגלינאיה

רחוב נגלינאיה (ברוסית: Неглинная улица) הוא רחוב במחוז האדמיניסטרטיבי המרכזי של מוסקבה ברובע משצ'אנסקי וטברסקוי. הרחוב נקרא על שם נהר נגלינאיה (אנ'). מטה הבנק המרכזי של הפדרציה הרוסית מלון אררט פארק הייאט מוסקבה מטה שירות המיסים הפדרלי של רוסיה הבנק המרכזי של רוסיה מרכז קניות פטרובסקי פסז' (אנ') בית מרחץ "סנדונובסקיה באני" (אנ') מלון אררט פארק הייאט מוסקבה מלון פיוטר הראשון מדיה וקבצים בנושא רחוב נגלינאיה בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
פהמי

פהמי (בערבית: فهمي) הוא שם משפחה, שפירושו המילולי בעברית הוא: "ההבנה שלי" או "התְפִישָׂה שלי". האם התכוונתם ל... איסמעיל פהמי – דיפלומט ופוליטיקאי מצרי. שר החוץ של מצרים (1973–1977) וסגן ראש ממשלת מצרים, אביו של נביל מוחמד עלי פהמי – איש צבא מצרי, רמטכ"ל צבא מצרים נביל פהמי – דיפלומט ופוליטיקאי מצרי. שר החוץ של מצרים (יוני 2013 - יולי 2014), בנו של איסמעיל חוסיין פהמי – שחקן קולנוע מצרי, שהופיע ביותר מ-100 הפקות קולנוע, טלוויזיה ותיאטרון.
ב.מ.וו X7

ב.מ.וו X7 (באנגלית: BMW X7) היא מכונית קומפקטית במרכב קרוסאובר בעלת שבעה מקומות ישיבה, שמיוצרת על ידי ב.מ.וו משנת 2018. היא הוצגה באוקטובר 2018, והגיעה לישראל ביוני 2019. בספטמבר 2017 הציגה ב.מ.וו את דגם הקונספט המקדים. ה-X7 משווקת עם שלושה סוגי מנועים. X7 xDrive40i: מנוע בנזין I6 צילינדרים בנפח 3.0 ליטר טורבו המספק 261 כ"ס ב-4,000 סל"ד ומומנט מרבי של 55.1 קג"מ בין 2,000 ל-2,500 סל"ד. נתון תאוצה של 5.8 שניות ומהירות מרבית של 250 קמ"ש. צריכת דלק משולבת של בין 9.2 ל-10.5 ליטר לכל 100 ק"מ. X7 xDrive30d (יפן): מנוע דיזל I6 צילינדרים בנפח 3.0 ליטר טורבו המספק 380 כ"ס בין 5,200 ל-6,250 סל"ד ומומנט מרבי של 63.2 קג"מ בין 1,850 ל-5,000 סל"ד. נתון תאוצה של 7.0 שניות ומהירות מרבית של 227 קמ"ש. צריכת דלק משולבת של בין 6.1 ל-6.5 ליטר לכל 100 ק"מ. X7 xDrive40d: מנוע דיזל I6 צילינדרים בנפח 3.0 ליטר טורבו המספק 352 כ"ס ב-4,400 סל"ד ומומנט מרבי של 73.4 קג"מ בין 1,750 ל-2,250 סל"ד. נתון תאוצה של 6.1 שניות ומהירות מרבית של 243 קמ"ש. צריכת דלק משולבת של בין 7.6 ל-8.7 ליטר לכל 100 ק"מ. לכל המנועים תיבת הילוכים אוטומטית, בעלת שמונה הילוכים והנעה כפולה. ה-X7 M60i xDrive היא גרסת הביצועים לגרסה הבסיסית, הכוללת מנוע בנזין בנפח 4.4 ליטר טווין טורבו המספק כ-530 כ"ס ומומנט מרבי של 76.4 קג"מ. היא מאיצה מ-0 ל-100 קמ"ש בתוך 4.7 שניות ומגיעה למהירות מרבית מוגבלת אלקטרונית של 209 קמ"ש או 250 קמ"ש (תלוי בסוג הצמיגים). היא כוללת גם כיול ספורטיבי למתלים. היא הוצגה במאי 2019. ב-13 באפריל 2022 חשפה ב.מ.וו את מתיחת הפנים ל-X7. מתיחת הפנים כוללת עיצוב חדש לחזית הקדמית ובתא הנוסעים עיצבה ב.מ.וו את החלק העליון של הדשבורד בכדי להתקין את מערכת ה-iDrive 8 החדשה של ב.מ.וו. בתחום ההנעה שידרגה ב.מ.וו את המנוע הסטנדרטי (3.0 ליטר טורבו) ובנוסף למערכת מיקרו היברידית במתח 48 וואט המסייע בצריכת הדלק עם סטרטר/גנרטור המספק 12 כ"ס ומומנט מרבי של 20.4 קג"מ. להלן נתוני המכירות בארצות הברית ואירופה. מבט לפגוש הקדמי מבט לפגוש האחורי מבט לצד מבט לפנים המכונית מדיה וקבצים בנושא ב.מ.וו X7 בוויקישיתוף אתר האינטרנט הרשמי של ב.מ.וו X7 2019 ב.מ.וו X7 נחשף - הענק של ב.מ.וו, באתר קארטיוב, ‏17 באוקטובר 2018 ב.מ.וו X7 החדש בישראל - מחיר החל מ- 890,000 שקל, באתר קארטיוב, ‏17 ביוני 2019 ב.מ.וו חושפת את ה-X7 קונספט – מתחרה למרצדס GLS, באתר קארטיוב, ‏09 בספטמבר 2017 ב.מ.וו מציגה דגמי קצה M50i ל-X5 ול-X7, באתר קארטיוב, ‏22 במאי 2019 cartube, מתיחת פנים: 2022 ב.מ.וו X7 החדש נחשף, באתר cartube cartube, ב.מ.וו מציגה: הכל על ב.מ.וו X7 החדש 2022, באתר cartube ב.מ.וו X7 - נתוני מכירות בארצות הברית, באתר carsalesbase ב.מ.וו X7 - נתוני מכירות באירופה, באתר carsalesbase ב.מ.וו X7 חדשה - מחירון, מבצעים והנחות על BMW X7 | קארזון, באתר www.carzone.co.il
נונאטאקי פיצסימונס

נונאטאקי פיצסימונס (באנגלית: Fitzsimmons Nunataks) הם קבוצה של נונאטאקים קטנים ברכס נונאטאקי אאוטבק, באזור חוף פנל של ארץ ויקטוריה שבאנטארקטיקה. הנונאטאקים ממוקמים 50 קילומטרים מזרחית - צפון-מזרחית מהר ולקאם שבנונאטאקי אאוטבק, ו-15 קילומטרים דרומית-מזרחית מגבעות הליוול שבהרי יוסארפ. הנונאטאקים מופו לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1964. שמו של רכס נונאטאקי פיצסימונס ניתן לו על ידי הוועדה המייעצת לשמות אנטארקטיים. הנונאטאקים נקאים על שמו של ג'ון מ. פיצסבימונס (John M. Fitzsimmons), שהיה ביולוג בתחנת מקמרדו, שבחצי האי האט פוינט, באי רוס, בעונת המחקר (הקיץ האנטארקטי) 1965 – 1966. נונאטאקי פיצסימונס באתר הסקר הגאולוגי של ארצות הברית נונאטאקי פיצסימונס באתר הגאזט האנטארקטי של ממשלת אוסטרליה נונאטאקי פיצסימונס באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי